LIETUVOS RESPUBLIKOS FINANSŲ MINISTRAS

ĮSAKYMAS

DĖL FINANSŲ MINISTRO 2006 M. GRUODŽIO 29 D. ĮSAKYMO NR. 1K-429

„DĖL EUROPOS SĄJUNGOS, KITOS TARPTAUTINĖS FINANSINĖS PARAMOS IR KITŲ VALSTYBĖS BIUDŽETUI PRISKIRTŲ LĖŠŲ TIESIOGINIO PERVEDIMO Į VALSTYBĖS IŽDĄ TAISYKLIŲ IR ĮMOKŲ KODŲ SĄRAŠO PATVIRTINIMO“ PAKEITIMO

2019 m. gruodžio 3 d. Nr. 1K-372

Vilnius

P a k e i č i u Lietuvos Respublikos finansų ministro 2006 m. gruodžio 29 d. įsakymą Nr. 1K-429 „Dėl Europos Sąjungos, kitos tarptautinės finansinės paramos ir kitų valstybės biudžetui priskirtų lėšų tiesioginio pervedimo į valstybės iždą taisyklių ir įmokų kodų sąrašo patvirtinimo“:

1. Pakeičiu nurodytu įsakymu patvirtintas Europos Sąjungos, kitos tarptautinės finansinės paramos ir kitų valstybės biudžetui priskirtų lėšų tiesioginio pervedimo į valstybės iždą taisykles:

1.1. Pakeičiu 3.1.4 papunktį ir jį išdėstau taip:

„3.1.4. baudos, delspinigiai ir palūkanos, priskaičiuotos už ES ir kitos tarptautinės finansinės paramos lėšas, išmokėtas ir (arba) panaudotas pažeidžiant teisės aktus, arba kitos pagal teisės aktus ir (ar) paramos sutartis reikalaujamos grąžinti lėšos, palūkanos, sukauptos už ES ir kitos tarptautinės finansinės paramos lėšų einamuosius depozitus, ir kitos palūkanos, delspinigiai bei kitos neišvardytos ES ir kitos tarptautinės finansinės paramos lėšų pajamos, kurių pervedimą į atitinkamą valstybės iždo sąskaitą, skirtą ES ir kitai tarptautinei finansinei paramai, nustato kiti teisės aktai, reglamentuojantys ES ir kitos tarptautinės finansinės paramos priemonių administravimą.“

1.2. Pakeičiu 3.3.6 papunktį ir jį išdėstau taip:

„3.3.6. palūkanos, delspinigiai, baudos ir kitos pajamos, sukauptos įgyvendinant finansų inžinerijos priemones ir finansines priemones, pervestos į valstybės iždo bendrąją sąskaitą vadovaujantis Palūkanų, sukauptų nuo Europos Sąjungos fondų lėšų, panaudojimo ir įskaitymo į valstybės biudžetą taisyklėmis, patvirtintomis Lietuvos Respublikos finansų ministro 2011 m. gegužės 19 d. įsakymu Nr. 1K-192 „Dėl Palūkanų, sukauptų nuo Europos Sąjungos fondų lėšų, panaudojimo ir įskaitymo į valstybės biudžetą taisyklių patvirtinimo“;“.

1.3. Pakeičiu 21 punkto lentelę ir ją išdėstau taip:

„Eil. Nr.	Įmokų pavadinimas apyskaitos formoje 1-VP	Pajamų klasifikacija	Įmokų, tiesiogiai pervedamų į valstybės iždo sąskaitas, kodai
1.	Palūkanos už paskolas	1.4.1.1.1.1	10300, 10503, 10552, 10557
2.	Palūkanos už indėlius, depozitus, sąskaitų likučius ir vertybinius popierius	1.4.1.1.2.1 1.4.1.1.3.1	10500, 10501, 10551 10400, 10553
3.	Lietuvos banko pelno įmokos	1.4.1.2.1.1	10600
4.	Dividendai	1.4.1.2.1.2	10601
5.	Pajamos už ilgalaikio ir trumpalaikio materialiojo turto nuomą	1.4.2.1.2.1	11802, 12003
6.	Konsulinis mokestis	1.4.2.1.3.1	10800
7.	Biudžetinių įstaigų pajamos už prekes ir paslaugas	1.4 2.1.1.1	11801, 12001, 12002
8.	Pajamos iš baudų, konfiskuoto turto ir kitų netesybų	1.4.3.1.1.6 1.4.3.1.1.5 1.4.3.1.1.8	11504, 10554, 10558 11506, 10556 11507
9.	Kitos neišvardytos pajamos	1.4.4.1.1.2	11400, 11502, 11503, 21401, 10555, 10559
10.	Iš tabako bendrovių gaunamos lėšos	1.4.2.1.7.3	11300
11.	Nematerialiojo turto realizavimo pajamos	4.1.2.1.1.5	10900, 11900
12.	Ilgalaikio materialiojo turto realizavimo pajamos	4.1.1.2.1	11700
13.	Akcijos (parduotos) ir kitas nuosavas kapitalas	4.2.1.5.1.1	11600
14.	ES ir kita tarptautinė finansinė parama	20101, 20102, 20103, 20201, 20203, 20500, 20600, 20601, 20602, 40101“.

2. Pakeičiu nurodytu įsakymu patvirtintą Europos Sąjungos, kitos tarptautinės finansinės paramos ir kitų valstybės biudžetui priskirtų lėšų, tiesiogiai pervedamų į valstybės iždą, įmokų kodų sąrašą:

2.1. Papildau 1.37 papunkčiu:

„1.37.	atsinaujinančių energijos išteklių lėšos	11900“.

2.2. Papildau 1.38 papunkčiu:

„1.38.	baudos už pavėluotus atsiskaitymus, sukauptos įgyvendinant finansines priemones	10556“.

2.3. Papildau 3.13 papunkčiu:

„3.13.	kitos neišvardytos ES ir kitos tarptautinės finansinės paramos lėšų pajamos	20602“.

Finansų ministras	Vilius Šapoka